**LĒMUMS**

LIEPĀJĀ

|  |  |
| --- | --- |
| 2020.gada 17.decembrī | Nr.649/19  (prot. Nr.19, 19.§) |

Par grozījumiem Liepājas pilsētas domes

2019.gada 19.decembra lēmumā Nr.533

Pamatojoties uz Teritorijas attīstības plānošanas likuma 12.panta pirmo daļu un 24.pantu, likuma “Par pašvaldībām” 14.panta otrās daļas 1.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 75.punktu, Liepājas pilsētas ilgtspējīgas attīstības stratēģiju līdz 2030.gadam, ar Liepājas pilsētas domes 2019.gada 19.decembra lēmumu Nr.533 uzsāktā plānošanas dokumenta “Lokālplānojums, kas groza Liepājas pilsētas teritorijas plānojumu zemesgabalam Raiņa ielā 5, Liepājā” izstrādātāja sabiedrības ar ierobežotu atbildību “METRUM” (uz atklāta konkursa LPP2020/92 2020.gada 3.augusta līguma pamata) 2020.gada 15.novembra vēstuli Nr.2917/2.1.4 “Par lokālplānojuma izstrādes uzsākšanu”, kurā izstrādātājs aicina mainīt iecerēto funkcionālā zonējuma veidu, jo no ekspertu viedokļa tas ir piemērotāks konkrētajai teritorijai, kā arī izskatot Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Izdarīt Liepājas pilsētas domes 2019.gada 19.decembra lēmumā Nr.533 “Par lokālplānojuma, kas groza Liepājas pilsētas teritorijas plānojumu zemesgabalam Raiņa ielā 5, Liepājā, izstrādes uzsākšanu, darba uzdevuma un izstrādes vadītāja apstiprināšanu” šādus grozījumus:

1.1. aizstāt 2.punktā vārdus “vadītājas vietnieku, galveno teritorijas plānotāju Arvīdu Vitālu” ar vārdiem “Pilsētas arhitektu Uģi Kauguru”;

1.2. izteikt 2.pielikuma “Darba uzdevums Lokālplānojumam, kas groza Liepājas pilsētas teritorijas plānojumu zemesgabalam Raiņa ielā 5, Liepājā” 3.3.apakšpunktu šādā redakcijā:

“3.3. Ar lokālplānojumu grozīt teritorijas plānojumā noteikto funkcionālo zonu no Sabiedrisko iestāžu apbūves teritorijas (P) uz Jauktas centra apbūves teritoriju (JC), lai īstenotu un nodrošinātu nekustamā īpašuma racionālu izmantošanu ne tikai pašvaldības funkciju realizēšanai.”.

2. Lokālplānojuma izstrādes vadītājam lēmumu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā un Liepājas pilsētas pašvaldības tīmekļa vietnē.

3. Uzdot Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Liepājas pilsētas būvvaldei, Izpilddirektora birojam, Nekustamā īpašuma pārvaldei, Attīstības pārvaldei | |